67. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ670/5/230569 της 19 Ιαν./25. Φεβρ.  1978 (ΦΕΚ Β΄ 159) Περί οργανώσεως Γραφείων Πολιτικής Σχεδιάσεως Εκτάκτου Ανάγκης εις Οργανισμούς και Επιχειρήσεις αρμοδιότητος Υπ. Βιομηχανίας. Έχοντες υπ’ όψει: α.Τας διατάξεις του Ν.Δ. 17/74 άρθρ. 12 «περί Πολιτικής Σχεδιάσεως Εκτάκτου Ανάγκης». β.Τας διατάξεις του Ν.Δ. 107/73 άρθρ. 6 «περί χορηγήσεως Αναστολών Κατατάξεως εις Εφέδρους εν Επιστρατεύσει». γ.Την από 15 Νοεμβρίου πρότασιν του Υπ. Βιομηχανίας, αποφασίζομεν: 1.Συνιστώμεν Γραφεία Πολιτικής Σχεδιάσεως Εκτάκτου Ανάγκης εις τους κάτωθι Οργανισμούς και Επιχειρήσεις αρμοδιότητος του Υπουργείου Βιομηχανίας περιληφθέντας εις τους πίνακας Α΄Κατηγορίας υπό του Συμβουλίου Αναστολών Κατατάξεως: α.ΜΠΡΙΤΑΝΙΑ Α.Ε., Ενώπης 9 Ν. Φιλαδέλφεια Αττικής. β.ΔΗΜΗΤΡΙΑΔΗΣ Α.Ε., Πραξιτέλους 27 Αθήναι. γ.ΜΗΝΑΪΔΗΣ - ΦΩΤΙΑΔΗΣ Α.Ε., Ιακωβάτων 58 Αθήναι. δ.ΕΒΟΞΑ Ε.Π.Ε., Αράτου 5 Πάτραι. ε.TUDOR ΑΒΕ, Ιερά οδός 153 Αθήναι. ς.FULGOR HELLAS Α.Ε. Σολωμού 39 Αθήναι. ζ.PETROLA Α.Ε., Όθωνος 8 Αθήναι. η.Α.Ε. ΚΥΛΙΝΔΡΟΜΥΛΟΙ ΑΦΩΝ ΚΑΤΣΙΡΗ, (Καρδίτσα). 2.Τα συνιστώμενα Γραφεία ΠΣΕΑ των ως άνω Οργανισμών και Επιχειρήσεων υποχρεούνται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης επί τη βάσει των αποφάσεων και οδηγιών του εποπτεύοντος Υπουργείου Βιομηχανίας ίνα καταστή δυνατή η αποτελεσματική συμβολή των εις την αντιμετώπισιν εκτάκτων αναγκών εν ειρήνη και εν πολέμω. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 